கேள்வி: வெண்டுறை பற்றி நீங்கள் என்ன அறிந்துள்ளீர்கள்?
பதில்: வெண்டுறை (வெண்பாத் துறை) என்னும் நாற்பாப் பாவின வகையை யாப்பருங்கலம், யாப்பருங்கலக்காரிகை என்னும் யாப்பியல் இலக்கண நூல்கள் வகைப்படுத்திக் காட்டுகின்றன. யாப்பருங்கலக்காரிகை 33, யாப்பருங்கலம் 66, 67 *மூன்றடி முதல் ஏழடி வரை அடிகள் கொண்ட பாடலாக இருக்கும். *முதலில் வரும் அடியின் சீர் எண்ணிக்கை பின் வரும் அடிகளில் குறைந்திருக்கும். *முதலில் வரும் சில அடிகள் ஓர் ஓசை அமைப்பிலும் பின்னர் வரும் அடிகள் வேறு ஓர் ஓசை அமைப்பிலும் வந்தால் அது வேற்றொலி வெண்டுறை எனப்படும்.எல்லா அடியும் ஒரே மாதிரியான ஓசை அமைப்பில் வந்தால் அது ஓரொலி வெண்டுறை எனப்படும். (வெண்[பா] + துறை = வெண்டுறை) ;எடுத்துக்காட்டுப் பாடல் :தாளாளர் அல்லாதார் தாம்பலர் ஆயக்கால் என்னாம் என்னாம் :ஆளியைக் கண்டஞ்சி யானைதன் கோடிரண்டும் :பீலிபோல் சாய்ந்துவிழும் பிளிற்றி ஆங்கே. மூன்றடியாய், முதலடியை விடப் பின்னிரண்டடிகளும் இருசீர் குறைந்து வருவதால் இது வெண்டுறையாகும். பாடல் முழுதும் ஒரே ஓசையமைப்பில் (ஒரே மாதிரிச் சீர்கள்) உள்ளமையால் இது ஓரொலி வெண்டுறை.http://www.tamilvu.org/courses/degree/d031/d0312/html/d0312332.htm தமிழ் இணைய பல்கலைக்கழகம்